kw cy cy en es en en ro cy en de sv en gn en en en qu de cy cy hu fr vi en de en en cy en en it cy ca cy cy pl cy cy cy oc az pl az de tl sv pl es cy cy cy cy cy oc fr cy fr en cy en cy it gn es es en cy cy en fr en es es de cy en cy cy oc en cy en en cy cy cy cy en cy en cy cy cy cy cy oc cy cy cy qu cy cy qu de cy cy cy cy cy en qu cy cy cy oc cy cy cy de cy en cy cy cy cy cy de en hu cy cy cs fr ca cy ast cy cy oc en en en vi de en en en en cy cy oc de cy de de en en de cy cy nl cy oc zh ceb cy cy kw cy et kw cy cy cy en en et cy cy cy sw cy cy cy cy cy en et cy cs en cy cy en cy cy en cy cy kw cy cy cy cy cy fr cy cy cy cy cy cy cy en cy cy cy cy cy cy en en en en it cy en cy cy cy cy cy cy cy cy cy cy cy cy cy cy cy en cy cy cy cy cy cy cy cy cy cy cy cy fa et cy en cy en cy en cy en cy cy cy cy cy cy cy cy en cy cy lt et cy en nah en ku en es en lb en cy en en en cy en cy en sl en cy es en cy en cy cy cy cy cy cy cy cy cy cy en cy cy en en cy cy pt cy pl cy cy cy cy cy cy en cy cy cy cy cy cy cy en cy pt en cy en cy cy cy es cy cy nds en en en cy cy cy en cy cy cy cy cy cy cy en cy cy cy es cy cy nds en en en cy cy cy cy cy kw en cy cy cy cy cy cy en cy cy cy fy cy cy cy cy kw nl ca cy cy en jbo cy de nl en ca cy en cy nl en cy cy en cy cy su de cy cy el cy en en en cy en cy en ro cy de cy en en bn cy oc
Beth yw cost angladd? - Y Gwasanaeth Cynghori Ariannol
Neidio i’r prif gynnwys Neidio i’r ddewislen Datganiad Hygyrchedd
Cyngor ariannol am ddim a diduedd
Chwiliwch drwy'r Gwasanaeth Cynghori Ariannol clirio'r maes chwilio Chwilio
Rhoi trefn ar ddyledion, cyngor am ddim ar ddyledion, gwella’ch sgôr credyd a benthyca am gost isel
Cyn i chi fenthyca arian
Cardiau credyd a statws credyd
Rhentu, prynu cartref a dewis y morgais cywir
Rhedeg cyfrif banc, cynllunio’ch materion ariannol, cwtogi ar gostau, arbed arian a rhoi cychwyn ar fuddsoddi
Yr un pethau, pris rhatach
Deall eich hawliau cyflogaeth, delio â cholli swydd, hawliadau budd-daliadau a Chredyd Cynhwysol
Cynllunio’ch ymddeoliad, cofrestru awtomatig, mathau o bensiwn ac incwm ymddeol
Pensiwn y Wladwriaeth a budd-daliadau
Rheoli arian a chynllunio ymlaen
Cymorth yn y blynyddoedd hŷn
Rhagor o gymorth gyda phensiynau
Cael babi, ysgaru a gwahanu, beth i’w wneud pan fydd rhywun wedi marw, dewis a thalu am wasanaethau gofal
Pan fydd rhywun yn marw
Siarad â'ch plant am arian
Cyngor a chymorth ynghylch gofal
Prynu, rhedeg a gwerthu car, prynu arian tramor, ac anfon arian dramor
Arian teithio ac anfon arian dramor
Amddiffyn eich cartref a’ch teulu gyda’r polisïau yswiriant cywir
> Pan fydd rhywun yn marw
Beth yw cost angladd?
Mae llawer o bethau i’w cadw mewn cof a phenderfynu wrth drefnu angladd. Yn aml mae’n gyfnod anodd i deulu a ffrindiau sy’n delio â cholled. Mae angladd hefyd, er mawr syndod i rai pobl, yn llawer drytach nag y dychmygont, gan gostio miloedd o bunnoedd yn aml. Byddwn yn rhoi crynodeb i chi o gostau ac yn awgrymu ambell ffordd i’ch helpu i gynllunio angladd da ond fforddiadwy.
Beth yw ‘amlosgiad uniongyrchol’?
Trefnu angladd heb drefnydd angladdau
Costau trydydd parti (costau alldaliadau)
Sut i leihau cost angladd
Dengys ffigurau diweddar fod angladd sy’n defnyddio trefnydd angladdau yn costio £4,078* ar gyfartaledd.
Gall y gost yma amrywio cryn dipyn, yn ddibynnol ar y lleoliad a threfniadau’r angladd.
Yn Llundain er enghraifft, mae pris angladd bron yn ddwbl y cyfartaledd cenedlaethol.
Ond mae’n bosibl cael angladd ystyrlon am lawer llai o arian.
Er enghraifft, gallech gael ‘amlosgiad uniongyrchol’, sy’n costio tua £1,600, ac yna trefnu seremoni yn eich cartref. Neu gallech hyd yn oed drefnu’r angladd eich hun.
Pa bynnag fath o angladd a ddewiswch, gall costau amrywio yn helaeth hyd yn oed yn yr un lleoliad.
Felly gwnewch yn siŵr eich bod yn cael dyfynbrisiau gan fwy nag un darparwr.
Mae’r tabl isod yn rhoi arwydd o be allech chi ddisgwyl ei dalu am angladd syml. Mae hyn yn cynnwys costau trefnydd angladdau, ond nid costau dewisol megis seremoni fawreddog.
Sut bynnag y byddwch yn dewis trefnu angladd, dylech osod cyllideb y byddwch yn cadw ati.
Casglu am yr ymadawedig, arch syml, wrn a dychwelyd y lludw
Amlosgiad yn defnyddio trefnydd angladdau
Casglu ac gofalu am yr ymadawedig, arch syml, hers, a rheoli gwasanaeth syml ond nid yw’n cynnwys seremoni fawreddog
Claddu yn defnyddio trefnydd angladdau
Casglu ac gofalu am yr ymadawedig, arch syml, hers, a rheoli gwasanaeth syml ond nid yw’n cynnwys seremoni fawreddog
*Ffynhonnell: Mae rhywfaint o’r data yn yr erthygl hon yn seiliedig ar adroddiad SunLife Cost of Dying 2017, ac Adroddiad y Royal London National Funeral Cost Index 2017.
Beth yw ‘amlosgiad uniongyrchol’?
Mae rhai cwmnïau yn cynnig amlosgiad uniongyrchol - ble mae’r corff yn cael ei gasglu o gorffdy yn ystod oriau gwaith arferol ac yn amlosgi ar amser cyfleus.
Fel arfer ni ellir gweld y corff o flaen llaw na chael seremoni, na limwsîn ar gyfer y teulu a’r galarwyr.
Ac os ydych chi eisiau cael y lludw wedyn, gwnewch yn siŵr eich bod yn gofyn am hynny.
Fel arfer bydd yn rhaid i chi eu casglu, ond bydd rhai yn eu danfon am dâl.
Yna mae hyn yn eich gadael i gynnal seremoni, os dymunwch, ar amser a lleoliad o’ch dewis chi.
Dewisodd y cerddor David Bowie a’r awdur arobryn Gwobr Booker Anita Brookner eill dau amlosgiad uniongyrchol yn lle angladd.
Rydym yn awgrymu cyllideb o tua £1,600.
Rydym wedi canfod sawl cwmni ar-lein yn cynnig amlosgiad uniongyrchol am oddeutu £1,000.
Mae’r pris hwn fel arfer yn cynnwys costau trydydd parti fel ardystiad meddyg a ffioedd amlosgfa.
Os hoffech chi gael dychwelyd y lludw i chi, gall hyn gostio £100 yn ychwanegol. Ac mae casglu’r corff tu allan i oriau gwaith arferol, neu o gartref nyrsio neu gartref yn tua £500 ychwanegol.
Daw hyn â chyfanswm cost amlosgiad uniongyrchol i tua £1,600.
Gallai costau amrywio gan ddibynnu ar leoliad. Felly, chwiliwch am y cynnig gorau a gwirio os yw’r cwmni yn cynnig pris rhesymol ar gyfer eich ardal chi.
Os byddwch yn dewis cynnal seremoni wedyn, bydd angen i chi ystyried y costau hyn hefyd.
Fodd bynnag, mae yna amrywiaeth o ddulliau cost isel i gynnal seremoni, fel ei gynnal adref.
Sut i ddod o hyd i un?
Gallwch chwilio ar-lein am ‘amlosgiad uniongyrchol’ yn eich ardal.
Os ydych chi’n byw yng Nghymru neu Loegr, gallech gysylltu â’r darparwyr cenedlaethol hyn:
Neu defnyddiwch y safleoedd isod i ddod o hyd i ddarparwr lleol. Gwnewch yn siŵr eich bod yn defnyddio mwy nag un gan y byddant yn dangos canlyniadau gwahanol. Efallai na fydd rhai yn darparu amlosgiadau uniongyrchol.
Cymdeithas Genedlaethol Trefnwyr Angladdau
Cymdeithas Trefnwyr Angladdau Cynghreiriol ac Annibynnol
Cofiwch wirio mwy nag un gwefan gan y byddant yn dangos gwahanol ganlyniadau.
Efallai na fydd rhai yn darparu amlosgiadau uniongyrchol.
Gall trefnydd angladdau helpu gwneud pethau’n haws i chi i drefnu angladd, gan roi amser i chi alaru. Ond mae hyn yn debygol o olygu angladd ddrytach.
Beth yw cost trefnydd angladdau?
Ffioedd y trefnydd angladd angladdau yw’r rhan ddrytaf o angladd. Mae’n gyfrifol am dros 69% o gost angladd amlosgiad, a 53% o angladd claddu, gan roi cost gyfartalog o £2,411*. Bydd cyfanswm cost yr angladd yn ddibynnol ar y costau trydydd parti (alldaliadau) a chostau dewisol.
Os ydych chi’n defnyddio trefnydd angladdau, bydd yn casglu, paratoi a danfon yr ymadawedig i’r fynwent neu’r amlosgfa. Bydd hefyd yn sicrhau y llenwir y ffurflenni angenrheidiol ar gyfer amlosgiad neu gladdu. A bydd rhai hefyd yn trefnu seremoni syml yn rhan o’r ffi.
Byddant hefyd yn darparu arch, hers a limwsîn fel arfer. Ond gall yr eitemau hyn gronni’n fuan iawn yn seiliedig ar beth fyddwch chi’n ei ddewis. Er enghraifft, mae pris arch yn gallu costio cyn lleied â £100 hyd at gymaint â £10,000.
Os yw pris yn peri gofid, dylech ofyn i’ch trefnwr angladdau lleol os yw’n cynnig angladd syml neu amlosgiad uniongyrchol.
Sut i ddod o hyd i drefnydd angladdau
Ni ddylech ddewis yr un cyntaf a welwch. Ffoniwch ddetholiad a chael o leiaf ddau amcan bris cyn i chi ddewis yr un sydd orau i chi.
Dylech hefyd ystyried defnyddio trefnwr angladdau annibynnol lleol. Maent fel arfer yn rhatach na chwmni cenedlaethol.
Defnyddiwch y gwefannau hyn i ddod o hyd i drefnydd angladdau lleol. Cofiwch wirio mwy nag un gwefan gan y bydd y prisiau’n amrywio.
Cymdeithas Genedlaethol Trefnwyr Angladdau
Cymdeithas Trefnwyr Angladdau Cynghreiriol ac Annibynnol
Gallech hefyd ddefnyddio gwefan Funeral Choice i gymharu prisiau eich cyfarwyddwyr angladdau lleol. Gallwch fanylu ar y canlyniadau drwy newid eich ardal chwilio. Nid yw’r prisiau a roddir yn cynnwys y ffi amlosgi neu gladdu.
*Ffynhonnell: Mae rhywfaint o’r data yn yr erthygl hon yn seiliedig ar adroddiad SunLife Cost of Dying 2017, ac Adroddiad y Royal London National Funeral Cost Index 2017.
Trefnu’r angladd eich hun (heb drefnydd angladdau)
Os byddai’n well gennych drefnu’r angladd eich hun, mae’r erthygl a ganlyn yn cynnig arweiniad fesul cam i drefnu amlosgiad syml.
Trefnu’r angladd eich hun (heb drefnydd angladdau)
Costau trydydd parti (costau alldaliadau)
Mae costau trydydd parti, a elwir hefyd yn ‘gostau alldaliadau’ yn derm ffansi am ffioedd y mae’n rhaid i chi dalu i drydydd parti naill ai i gladdu neu amlosgi’r corff.
Os ydych chi’n defnyddio trefnydd angladdau, mae’n debygol y byddant yn trefnu’r taliad hwn i chi, ond byddant yn siŵr o ofyn am arian hwn o flaen llaw.
Gall costau amrywio cryn dipyn yn dibynnu ar eich dewisiadau. Er enghraifft, mae amlosgiad fel arfer yn rhatach hyd yn oed os ydych chi’n defnyddio trefnydd angladdau.
Serch hynny mae costau claddu yn amrywio’n enfawr ar hyd a lled y wlad, gyda chost bedd newydd yn amrywio o ychydig dros £550 ym Melfast, i dros £4,700 yn ardaloedd Llundain a Brighton.
Tystysgrif cyfeiriwr meddygol yng Nghymru, Lloegr a Gogledd Iwerddon (ar gyfer amlosgiad yn unig)
Mae’r ffi claddu fel arfer yn talu am brydlesu plot claddu, a chloddio a llenwi’r bedd. Fel arfer bydd yna ffi i ddefnyddio’r amlosgfa i amlosgi’r corff.
Cyn i chi benderfynu ar fynwent neu amlosgfa, mae yna ambell beth i’w hystyried a allai effeithio ar y gost derfynol:
Weithiau mae yna wahaniaeth mawr yn y pris o gael angladd mewn un amlosgfa i un arall ychydig filltiroedd ar wahân. Felly, mae’n syniad da i wirio eich ardaloedd lleol a chyfagos i gymharu’r gost a chwilio am yr un gorau i chi.
Dylech hefyd ofyn a oes gan y fynwent ‘daliadau ar gyfer rhai nad ydynt yn breswylwyr’. Mae’r rhain yn daliadau ychwanegol ar gyfer claddu rhywun nad oedd byw mewn dosbarth neu fwrdeistref.
Fel arfer mae yna hefyd dâl ar wahân i gadw bedd yn lân a thaclus. Fel arfer fe’i telir yn flynyddol. Cyn i chi benderfynu pa fynwent i ddefnyddio, dylech wirio faint yw hyn.
Weithiau bydd yna dâl ar wahân i ddefnyddio’r fynwent neu amlosgfa i gynnal gwasanaeth yr angladd. Dylech wirio i weld os yw hyn wedi ei gynnwys yn y ffioedd claddu neu amlosgi.
Gallai costau’r trydydd parti hefyd gynnwys ffioedd ar gyfer gwasanaethau penodol. Er enghraifft, ffioedd meddyg i ardystio’r farwolaeth, aelod o’r glerigiaeth i gynnal gwasanaeth yr angladd, neu weinyddwr i arwain gwasanaeth nad yw’n grefyddol.
Os ydych chi’n defnyddio trefnydd angladdau i drefnu angladd, weithiau mae’r costau trydydd parti wedi eu cynnwys yn y pecyn angladd. Bydd y rhan fwyaf o drefnwyr angladdau yn gofyn i chi dalu am y costau alldaliadau cyn yr angladd. Dylech wirio’r amcan bris a roddant cyn cytuno i’w defnyddio.
Mae yna nifer o eitemau a gwasanaethau y gallwch eu hychwanegu i angladd. Fodd bynnag, mae pob eitem yn costio arian. Po fwyaf y byddwch yn ychwanegu, y drutaf yn y byd yw’r angladd. Byddai’n hawdd iawn i chi ychwanegu £2,000 neu fwy i fil yr angladd.
Efallai yr hoffech ystyried yn ofalus a oes angen yr eitemau a gwasanaethau yn yr angladd. Os ydych chi’n teimlo bod eu hangen, dylech chwilio i weld a allwch eu cael am bris llai.
Carreg fedd neu blac coffaol
Ffi i ddychwelyd y lludw (dim ond ar gyfer amlosgiad uniongyrchol)
Hysbysiad marwolaeth neu goflith
Taflenni trefn y gwasanaeth
Copïau o’r dystysgrif marwolaeth (bydd angen sawl copi ar gyfer profiant)
O £4 y copi
Gallwch ddod o hyd i ragor o wybodaeth am gostau angladd ar y wefan Funeral Costs Help.
*Ffynhonnell: Mae rhywfaint o’r data yn yr erthygl hon yn seiliedig ar adroddiad SunLife Cost of Dying 2017, ac Adroddiad y Royal London National Funeral Cost Index 2017.
Sut i leihau cost angladd
Does dim angen teimlo dan bwysau i wario arian mawr neu fynd i ddyled, dim ond i ddangos eich serch a pharch. Gallwch gael angladd sy’n urddasol ac ystyrlon heb orfod gwario swm enfawr o arian.
Mae amlosgiad fel arfer yn mynd i gostio llai na chladdu. Fel y mae trefnu’r angladd eich hun yn hytrach na defnyddio trefnydd angladdau.
Ond mae ambell ffordd i leihau cost angladd ymhellach beth bynnag a ddewiswch:
Chwiliwch am y fargen orau: gall costau angladd amrywio yn fawr. Er y gallech chi ei chael hi’n anodd, mae’n bwysig cymharu prisiau a gwasanaethau.
Gofynnwch am amcan bris gan un trefnydd angladdau, arlwywr neu werthwr blodau er mwyn i chi ddewis un y gallwch ei fforddio.
Gofynnwch i deulu a ffrindiau: er enghraifft, yn hytrach na thalu am arlwywr, gofynnwch i deulu a ffrindiau ddod â bwyd i’r te angladd. Gallech hefyd ofyn iddynt eich helpu i chwilio am ddewisiadau rhatach.
Casgliad elusennol a chofeb: Gall prynu a chynnal carreg fedd neu blac goffa fod yn ddrud. Yn hytrach, gallwch greu coffâd ar-lein ble gall teulu a ffrindiau roi rhodd i elusen er cof am yr ymadawedig.
Mae gwefannau fel JustGiving yn cynnig coffâd ar-lein elusennol penagored.
Amser penodol o’r diwrnod ar gyfer amlosgiad, a phwy a ddefnyddiwch: gall dewis amser rhatach, os yw ar gael, megis yn gynnar yn y bore neu yn ystod yr wythnos, hefyd leihau’r gost. Gallech hefyd ddewis amlosgfa sy’n cael ei rhedeg gan y cyngor, sydd fel arfer yn rhatach nag un breifat. Serch hynny gallai’r cyfleusterau a’r addurn fod yn syml iawn, felly efallai y byddwch chi eisiau galw heibio o ymlaen llaw.
Math o arch - nid yw’r gyfraith yn nodi bod yn rhaid i chi ddefnyddio arch. Gallwch ddefnyddio amdo yn hytrach. Peidiwch â theimlo dan bwysau i ddewis arch neu amdo drud os yw’ch arian yn brin. Weithiau gallwch gael dewis rhatach gan ddarparwyr eirch ac amdoeau ar-lein, fel The Coffin Company.
Neu, cymerwch olwg ar restr Good Funeral Guide’s o gwmnïau a argymhellir.
Claddu naturiol: efallai yr hoffech chi ystyried tir claddu naturiol, megis coedwig. Yn aml mae’r rhain yn llawer rhatach na mynwent draddodiadol, a all fod yn ddrud iawn. Mae mynwentydd traddodiadol hefyd yn codi ffioedd ‘dibreswyl’ os nad oedd y person sydd wedi marw yn byw yn yr ardal. I ddod o hyd i fan claddu naturiol, ewch i wefan y Natural Death Centre.
Rhoddi corff: gall nifer o bobl ymgeisio i roi eu corff i ysgolion meddygol er mwyn hyfforddi gweithwyr proffesiynol ym maes gofal iechyd neu ar gyfer ymchwil. Ni fydd y corff yn cael ei dderbyn bob amser oherwydd bydd yn dibynnu ar anghenion yr ysgolion meddygol unigol, amgylchiadau’r farwolaeth a’r rheswm am y farwolaeth. Os nad yw rhoddi yn bosibl, rhaid gwneud trefniadau angladd eraill. Gallai ysgolion gynnal gwasanaeth coffa neu angladd, ond yn aml ceir oedi hyd at ddwy neu dair blynedd cyn ei gynnal. Bydd rhai ysgolion meddygol yn gofyn am gyfraniad tuag at gostau cludiant. Dewch o hyd i’ch ysgol feddygol leol ar wefan yr Human Tissue Authority lle gallwch gael rhagor o wybodaeth ar yr amodau sydd ganddynt dros gymryd y corff.
Am ragor o wybodaeth ar leihau cost angladd, ewch i wefan Down to Earthopens in new window.
Help i dalu am angladd
Os ydych chi’n poeni am gost angladd, neu’n meddwl y byddai’n anodd i chi dalu am angladd, darllenwch ein canllaw Help i dalu am angladd am gyngor.
A oedd y canllaw hwn o ddefnydd i chi?
Dywedwch wrthym os gwelwch yn dda pam nad oedd y canllaw hwn o gymorth
Wnewch chi rannu’ch sylwadau?
Rhannwch yr erthygl hon ar Facebook
Rhannwch yr erthygl hon ar Facebook
Rhannwch yr erthygl hon ar Twitter
Rhannwch yr erthygl hon ar Twitter
Rhannwch yr erthygl hon trwy E-bost
Rhannwch yr erthygl hon trwy E-bost
Diolch am eich adborth
Rhannwch yr erthygl hon
Rhannwch yr erthygl hon ar Facebook
Rhannwch yr erthygl hon ar Facebook
Rhannwch yr erthygl hon ar Twitter
Rhannwch yr erthygl hon ar Twitter
Rhannwch yr erthygl hon trwy E-bost
Rhannwch yr erthygl hon trwy E-bost
Beth i’w wneud pan fydd rhywun yn marw
Help i dalu am angladd
Help i dalu am angladd
Hawlio lwfans profedigaeth a budd-daliadau eraill
Beth i’w wneud pan fydd rhywun yn marw
Y gost o brynu tŷ a symud
Faint o Dreth Incwm ac Yswiriant Gwladol ddylech chi ei dalu
5 awgrym ar sut i gael sgwrs anodd dda am arian
5 pension pitfalls and how you avoid them
My son is obsessed with this online computer game and keeps asking me to pay for upgrades?
Nodwch os gwelwch yn dda fod y dolenni hyn yn Saesneg yn unig
Mwy yn 'Pan fydd rhywun yn marw'
Beth i’w wneud pan fydd rhywun yn marw
Help i dalu am angladd
Beth i’w wneud pan fydd rhywun yn marw ac yn gadael ewyllys
Cael trefn ar yr ystâd pan nad oes ewyllys
Pa bryd i ddefnyddio cyfreithiwr neu arbenigwr profiant
Cyfrifo a thalu trethi ar ôl i rywun farw
Gweld yr holl … erthyglau yn Pan fydd rhywun yn marw
Adrodd ar anhawster technegol gyda'r dudalen hon
Help i dalu am angladd
Hawlio lwfans profedigaeth a budd-daliadau eraill
Beth i’w wneud pan fydd rhywun yn marw
Y gost o brynu tŷ a symud
Faint o Dreth Incwm ac Yswiriant Gwladol ddylech chi ei dalu
5 awgrym ar sut i gael sgwrs anodd dda am arian
5 pension pitfalls and how you avoid them
My son is obsessed with this online computer game and keeps asking me to pay for upgrades?
Nodwch os gwelwch yn dda fod y dolenni hyn yn Saesneg yn unig
Pan fydd rhywun yn marw
Beth i’w wneud pan fydd rhywun yn marw
Beth yw cost angladd?
Help i dalu am angladd
Beth i’w wneud pan fydd rhywun yn marw ac yn gadael ewyllys
Cael trefn ar yr ystâd pan nad oes ewyllys
Pa bryd i ddefnyddio cyfreithiwr neu arbenigwr profiant
Cyfrifo a thalu trethi ar ôl i rywun farw
Beth i’w wneud gyda phensiwn rhywun pan fydd wedi marw
Delio â dyledion rhywun sydd wedi marw
Delio â materion ariannol ac yswiriant ar ôl i’ch partner farw
Hawlio lwfans profedigaeth a budd-daliadau eraill
Beth i’w wneud gydag arian etifeddiaeth?
Os byddwch yn cael camesgoriad hwyr
Os yw’ch babi yn farw-anedig
Os yw’ch babi wedi marw yn fuan wedi’r enedigaeth
Trefnu angladd eich hun (heb drefnydd angladdau)
Gwe-sgwrs *Dim ond yn Saesneg mae gwe-sgwrsio ar gael.
Mae'n ddrwg gennym, mae gwe-sgwrs ar gael ar borwyr rhyngrwyd JavaScript yn unig.
Ymddiheuriadau, nid yw’r we sgwrs ar gael, ein horiau agor yw *
Llun i Wener, 8am i 6pm
Dydd Sadwrn, 8am i 3pm
Dydd Sul a Gwyliau Banc, ar gau
Ffoniwch ni am gyngor ariannol am ddim a diduedd.
Typetalk: 18001 0800 915 4622
Llun i Wener, 8am i 6pm
Dydd Sadwrn ar gau, Dydd Sul a Gwyliau Banc, ar gau
Money Advice Service Facebook page
Facebook - Yn agor mewn ffenestr newydd
Money Advice Service Twitter page
Twitter - Yn agor mewn ffenestr newydd
Money Advice Service Youtube channel
Youtube - Yn agor mewn ffenestr newydd
Galluogrwydd AriannolYn agor mewn ffenestr newydd
Clear English Standard Winning Website Silver Level
Clear English Standard Winning Website Silver Level Clear English Award - Yn agor mewn ffenestr newydd
Rydym yn defnyddio cwcis i sicrhau eich bod yn cael y profiad gorau posibl. Drwy barhau i ddefnyddio ein gwefan rydych yn cytuno â'r defnydd a wneir ohoni. Canfyddwch fwy am cwcis.